คือหนูได้ฉีดยาคุมในวันที่ลง ร พ เลยตั้งแต่ลง ร พ มา เลือดยังไม่หยุดไหล มากะปิกะเปอร์ ได้ไปตรวจ หลังคลอด คุณบอกเลือดประปาหยุดแล้ว หนูเลยเข้าใจว่าเลือดที่มาอยู่เป็นประจำเดือน จนถึงวันนี้ก็ยังไม่หยุดไหลเลยค่ะ มากะปิกะปอยค่ะ มาไม่เยอะ #เกิดจากสาเหตุอะไรค้ะ
สวัสดีค่ะ หากได้ฉีดยาคุมกำเนิดตั้งแต่หลังคลอด โดยเป็นยาฉีดคุมกำเนิดชนิดที่ฉีดทุก 3 เดือน ผลข้างเคียงที่มักพบได้บ่อยคือ การมีเลือดออกกะปริดกะปรอย หรือทำให้ประจำเดือนมาบ่อย มีเลือดออกติดต่อกันนานได้ดังนั้น การมีเลือดออกปะริดกะปรอย โดยที่ไม่มีอาการปวดท้องน้อยมาก ไม่มีตกขาวที่ผิดปกติร่วม ก็น่าจะเกิดจากผลข้างเคียงของยาฉีดคุมกำเนิดได้ อย่างไรก็ตาม หากเลือดไหลต่อเนื่องนานหลายสัปดาห์ อาจส่งผลให้เกิดภาวะโลหิตจางตามมาได้ แนะนำควรไปพบสูติ-นรีแพทย์เพื่อรักษา โดยแพทย์อาจให้ยาฮอร์โมนเอสโตรเจนเสริมหรือให้ยาคุมกำเนิดชนิดฮอร์โมนรวมเพื่อช่วยให้เลือดหยุดไหล โดยทานเป็นระยะเวลาสั้นๆ แล้วจึงหยุดทาน และประเมินอาการอีกครั้งค่ะ หากยังคงมีเลือดไหลอีก ก็อาจต้องพิจารณาไม่ฉีดยาคุมกำเนิดต่อ และหากไม่ได้ให้นมลูกแล้ว ก็อาจเปลี่ยนมาทานยาคุมกำเนิดแทนค่ะ